Silicio slėnis

Silicio slėnis () – regionas vakarų JAV, Kalifornijos valstijos šiaurvakariuose, esantis pietinėje San Francisko įlankos pakrantėje. Didžiausias miestas – San Chozė.Silicio slėnis. Visuotinė lietuvių enciklopedija. Nuoroda tikrinta 2022-06-12.

 Bendrovės 
Silicio slėnis laikomas JAV informacinių technologijų lopšiu, jame įsikūrė tūkstančiai IT įmonių. Anksčiau terminas buvo naudojamas apibūdinti regiono silicio mikroschemų gamintojus, bet dabar apibūdina visas aukštųjų technologijų () verslo įmones šioje teritorijoje.

Silicio slėnyje yra įsikūrusios tokios didžiausios bendrovės, kaip „Apple“, „Alphabet“ (anksčiau „Google“), „Meta Platforms“ (anksčiau „Facebook“),investopedia.com / The Biggest Companies in Silicon Valley (AAPL, GOOGL); By Evan Tarver, Fact checked by Yarilet Perez | Updated July 17, 2021
] taip pat „Electronic Arts“ „eBay“, „HP“, „Intel“, „nVidia“, „Netflix“, „PayPal“, „Adobe“, „Cisco“, „Twitter“ ir daugelis kitų, tarp kurių nemažai startuolių.

 Verslas, paliekantis Silicio slėnį 
2021 m. duomenimis, pastaruoju metu dalis kompanijų dėl Kalifornijoje esančių didelių mokesčių ir kitų nepalankių sąlygų palieka Silicio slėnį, įskaitant Kaliforniją.forbes.com / Businesses Are Fleeing California Along With Its Residents, And President Biden Should Pay Attention; Adam A. Millsap | Aug 27, 2021 Tarp jų į Teksaso valstiją išsikėlė „Oracle“.forbes.com / Businesses Are Fleeing California Along With Its Residents, And President Biden Should Pay Attention; Adam A. Millsap | Aug 27, 2021 „Apple“ Teksaso Ostino mieste paskelbė apie naujo savo miestelio statybų pradžią – tai yra plataus masto plėtros šiame mieste etapo dalis.apple.com / Apple expands in Austin | November 20, 2019 „Tesla“ palieka Kaliforniją ir perkelia savo būstinę į Teksaso valstiją, nors dalis gamybos dar liks Fremonte.mashable.com / Elon Musk confirms Tesla HQ move out of California; By Sasha Lekach on October 7, 2021

 Istorija 
XX a. pr. slėnio kraštovaizdyje daugiausia dominavo vaismedžių sodai. Vėliau teritorija palaipsniui tapo JAV elektronikos pramonės lopšiu. Čia buvo įgyvendinami įvairiausi eksperimentai radijo, televizijos ir karinės elektronikos inovacijų srityje. 5-ajame ir 6-ajame dešimtmečiuose labiausiai prie teritorijos plėtojimo prisidėjo Stanfordo universiteto mokslininkai ir absolventai.  Frederikas Termanas (Frederick Terman), tuometinis universiteto inžinerijos fakulteto dekanas (vėliau ir universiteto rektorius), pakvietė studentus pradėti savo verslą ir jį steigti apie Stanfordo universitetą. Viena iš tokių įmonių buvo šiuo metu viena stambiausių kompiuterių gamintoja „Hewlett-Packard“.

Terminą „Silicio slėnis“ 8-ojo dešimtmečio pradžioje pirmasis vartoti pradėjo verslininkas Ralfas Vaerstas (Ralph Vaerst). Toks slėnio pavadinimas kilo nuo jame veikusių daugybės įmonių, kūrusių puslaidininkius prietaisus, kurių gamyboje naudojamas silicis.

 Šaltiniai 

 Nuorodos 

 siliconvalley.com / Silicio slėnis (naujienų interneto svetainė anglų k.)
 siliconvalleyguide.org / Silicio slėnio gidas (anglų k.)

Kategorija:Mokslo ir technologijų parkai
Kategorija:Kalifornija
Kategorija:Informacinės technologijos